एक्ट्रेस प्रियंका चोपड़ा इन दिनों अपने हॉलीवुड शो ‘क्वांटिको’ के तीसरे सीजन में काफी बिजी हैं। शो के लिए प्रियंका जमकर प्रमोशन्स भी कर रही हैं। हाल ही में इस शो के प्रमोशन इंवेंट के लिए प्रियंका ने ऐसी ड्रेस पहनी, जिससे सोशल मीडिया पर बवाल शुरू हो गया है। प्रियंका की इस कट-आउट ब्लेजर ड्रेस को देखकर जहां कुछ लोग उनकी तारीफ करते नहीं थक रहे हैं, वहीं कुछ को प्रियंका की ये ड्रेस बिल्कुल नहीं भाई। कई लोगों ने तो इस ड्रेस पर मीम भी बना दिए हैं।